Suomen vanhan musiikin liitto ry

Q Consort: Hiljaisuuden musiikkia
2016-01-16 16:00 - 18:00 (Europe/Helsinki) | Kampin kappeli, Simonkatu 7, Helsinki, Helsinki, Suomi
Q Consort esittelee nokkahuiluyhtyeen rauhoittavana ja rentouttavana instrumenttina, nokkahuilun virtuoosista luonnetta unohtamatta. Konsertissa kuullaan renessanssiajan nimekkäimpien säveltäjien musiikkia, säveltäjäniminä mm. Byrd, Janequin, Ockeghem, Palestrina, Willaert, van Eyck sekä monia muita.
Q Consort:
Riikka Holopainen, Milja Tiainen, Sini Vahervuo ja Reetta Varjonen-Ollus, renessanssinokkahuilut.
Vapaa pääsy.

La Bernabea - uutta ja vanhaa musiikkia
2016-01-20 19:00 - 21:00 | Pyhän Laurin kirkko, Kirkkotie 45, Vantaa, Vantaa, Suomi
Inspiroivaa vanhaa ja uutta musiikkia!
La Bernabea -konsertti koostuu pääosin 1600-luvun varhaisbarokista. Teokset pursuilevat nopeasti vaihtelevia tunnetiloja, huikeita juoksutuksia, kromatiikkaa sekä tanssillisia ja teräviä rytmejä. Aikakauden tyyli edellyttää soittajilta jatkuvaa improvisointia. Erityisesti kosketinsoittajalle säveltäjät ovat kirjoittaneet nuoteiksi vain vasemman käden stemman, jolloin soittajalle jää vapaus loihtia sointuvyörytyksiä ja -täyttöjä sekä melodisia kuljetuksia tyyliin sopivalla tavalla. Myös melodiainstrumentin soittaja saa suhtautua nuottikuvaan suuntaa-antavana inspiraation lähteenä. Vanhan musiikin lisäksi konsertissa kuullaan ruotsalaisen nykysäveltäjän Fredrik Österlingin kiehtova Echo’s lament Suomen ensiesityksenä.
Konsertissa kuullaan teoksia Giovanni Battista Fontanalta, Angelo Berardilta, Girolamo Frescobaldilta, Fredrik Österlingiltä, Pietro Castruccilta, Arcangelo Corellilta ja Giovanni Antonio Pandolfi Meallilta.
Vapaa pääsy, ohjelma 10 €
Duo Eero Saunamäki (nokkahuilu) ja Päivi Vesalainen (cembalo) on tuore kokoonpano, joka soittaa ennakkoluulottomasti kaikenlaista musiikkia renesanssista nykymusiikkiin. Duon soittajat ovat sekä vanhan musiikin ammattilaisia että modernin instrumentin taitajia, Eero esiintyy myös saksofonistina ja Päivi pianistina. He inspiroituvat myös improvisoinnin äärellä ja etsivät jatkuvasti niin uutta kuin vanhaakin cembalolle ja nokkahuiluille sopivaa musiikkia

25. Haapaveden wanhan musiikin tapahtuma
2016-01-29 15:00 - 2016-01-31 21:00 | Haapaveden opisto, Vanhatie 45, 86600 Haapavesi, Haapavesi, Suomi
Vanhan musiikin kurssi ja tapahtumaviikonloppu Haapavedellä
Konsertit Haapaveden kirkossa:
pe 29.1. klo 20.00 Oliphant-yhtye
la 30.1. klo 19.00 Opettajat ja kurssilaiset, klo 21 pidot Ruustinnanhovissa
su 31.1. klo 18.00 Tapahtuman päätöskonsertti: Haapaveden kamariorkesteri joht. Neeme Punder ja Charles Barbier, nokkahuiluyhtye, puhallinorkesteri, lauluyhtye, Ihmisen Ääni -kuoro
Liput 15/10€, kaikki konsertit 30€, perhelippu 30€
Kurssien aikataulu:
pe 29.1. klo 15.00 – 19.30
la 30.1. klo 10.00 – 17.00
su 31.1. klo 10.00 – 16.00
Opettajina: Neeme Punder huilut/orkesteri, Charles Barbier laulu/orkesteri, Uli Kontu-Korhonen laulu, Veikko Kiiver laulu, Petri tapio Mattson barokkiviulu, Mikko Ikäheimo kielisoittimet/Folkbarock, Matias Häkkinen continuosoitto, Minna Kangas barokkiviulu/Folkbarock
Ilmoittautumiset kursseille 22.1.2016 mennessä täällä
Kurssien hinta:
Opetus: aikuiset 70 € / lapset 35 €
Opetus ja ruokailu: aikuiset 90 € / lapset 55 €
Opetus ja täysihoito: 170 €
Lisätietoja opetuksesta ja konserteista: Timo Hannula, timo.hannula@haapavesi.fi, puh. 044 7591 298, www.haapavesifolk.com tai www.haapop.fi

Café Barock: Folkbarokkiyhtye Vento di Borèa
2016-01-30 16:00 - 18:00 | ravintola Allotria, Hämeentie 68, 00550 Helsinki, Helsinki
Vuoden ensimmäisellä Café Barock -klubilla koetaan maagisia kohtaamisia pohjoistuulen matkassa.
Boreas on kreikkalaisessa mytologiassa pohjoistuulen ja talven jumala. Vento di Borèa -yhtyeeseen pohjoistuuli on napannut mukaansa sekä vanhan musiikin että kansanmusiikin taustoista tulevia muusikoita.
Moniulotteinen folkbarokki-sekoitus on erilaisten vaikutteiden pelikenttä ja tuo lavalle harvinaisia soittimia vielä harvinaisemmissa yhdistelmissä: perisuomalainen jouhikko ja gambaperheen isoin sisko violone soivat Ilkka Heinosen käsissä, resonanssikielisen etelä-eurooppalainen viola d’amore kohtaa norjalaisen serkkunsa hardanger-viulun, arkaaiset pillit soivat ajattomia säveliään ja barokkijouset ja -suolet svengaavat polskan tahdissa.
Ohjelmassa mm. Corellin ja Biberin sävellyksiä sekä yhtyeen sovittamia sävelmiä Suomesta, Norjasta ja Irlannista
Folkbarokkiyhtye Vento di Borèa:
Ilkka Heinonen, jouhikko ja violone
Samuli Karjalainen, näppäily- ja puhallinsoittimet
Aira Maria Lehtipuu, barokkiviulu, viola d’amore ja pitkähuilu
Krishna Nagaraja, barokkialttoviulu ja hardangerviulu
Liput: 15 / 10 € tuntia ennen ovelta
Pöytävaraukset: info@allotria tai p. 050 579 1400
www.cafebarock.com/events

Fibo: Paganinin vauhdissa - Porvoo
2016-01-30 19:00 - 21:00 | Porvoon Taidetehdas, Läntinen Aleksanterinkatu 1, Porvoo, Porvoo, Suomi
Paganinin vauhdissa
Paganini–Mendelssohn
Harvoin alkuperäisessä muodossaan kuultu Paganinin viulukonsertto nro 1 Es-duurissa herää eloon tässä alkuvuoden 2016 säihkyvimmässä konsertissa. Teoksessa solistin viulu on viritetty puoli sävelaskelta orkesteria korkeammalle, jolloin orkesteri soittaa kappaleen Es-duurissa ja solisti ”D-duurissa”.
Suomalainen barokkiorkesteri
Meta4, liidaus
Ilya Gringolts, viulu
Lippujen ennakkomyynti marraskuusta 2015 alkaen Lippupisteessä, www.lippu.fi.
fibo.fi

Olli Hyyrysen luuttukonsertti
2016-01-31 18:00 - 20:00 | Lauttasaaren kirkko, Myllykallionrinne 1, Helsinki, Suomi
Lauttasaaren kirkossa kuullaan läpileikkaus luuttumusiikin parhaita paloja, jossa edustettuina ovat barokin mahtimaat Italia, Saksa, Englanti ja Ranska. Ohjelmassa on valikoima arkkiluutulle sopivaa musiikkia 1500-luvulta aina 1700-luvulle, jolloin soitin veteli jo viimeisiään. Säveltäjäniminä Dowland, Romano, Weiß, Bach ja Couperin
Liput: Ohjelma 5€
Järjestäjä: Lauttasaaren srk
Yhteyshenkilö: Marjukka Andersson
Puhelin: 09 2340 4317
Sähköposti: marjukka.andersson@evl.fi

Fibo: Paganinin vauhdissa - Helsinki
2016-01-31 19:00 - 21:00 | Musiikkitalo, konserttisali, Mannerheimintie 13 A, 00100 Helsinki., Helsinki, Suomi
Paganinin vauhdissa
Paganini–Mendelssohn
Harvoin alkuperäisessä muodossaan kuultu Paganinin viulukonsertto nro 1 Es-duurissa herää eloon tässä alkuvuoden 2016 säihkyvimmässä konsertissa. Teoksessa solistin viulu on viritetty puoli sävelaskelta orkesteria korkeammalle, jolloin orkesteri soittaa kappaleen Es-duurissa ja solisti ”D-duurissa”.
Suomalainen barokkiorkesteri
Meta4, liidaus
Ilya Gringolts, viulu
Lippujen ennakkomyynti Lippupalvelussa: http://www.lippupalvelu.fi/event/paganinin-vauhdissa-lippuja/162435.
fibo.fi

HETKIÄ Corellin jäljillä
2016-02-07 15:00 - 17:00 | Sellosali, Soittoniekanaukio 1 A, Espoo, Espoo, Suomi
HETKIÄ Corellin jäljillä
Corelli – Händel – Vivaldi – Leclair – Fiorenza
Barokkiyhtye Baccano:
Mervi Kinnarinen, Susanne Helasvuo, Hanna Haapamäki, Jussi Seppänen, Eero Palviainen & Petteri Pitko
(Liput: alk.15/10€ ovelta ja Lippu.fi)
Baccano konsertoi Tapiola Sinfoniettan kamarimusiikkisarjassa. Ohjelmassa on mukana myös harvemmin kuultu Nicola Fiorenzan nokkahuilukonsertto.

Fastlagsbarock - Laskiaisbarokkia
2016-02-07 16:00 - 18:00 | Östersundomin kirkko, Kappelintie 65, Sipoo, Sipoo, Suomi
Laskiaissunnuntain konsertti, ohjelmassa mm Marais, Castello, Couperin
Kaisa Porra-Hänninen, barokkiviulu
Maija Lampela, viola da gamba
Matti Takala, Luuttu

FiBO: Ystävänpäivän barokki-ilottelu
2016-02-14 19:00 - 21:00 | Ritarihuone, Ritarikatu 1, Helsinki, Helsinki, Suomi
YSTÄVÄNPÄIVÄN BAROKKI-ILOTTELU
Jousien, trumpetin ja improvisaation juhlaa!
C. P. E. Bach–Biber–Telemann–Weichlein
Suomalainen barokkiorkesteri
Antti Tikkanen, liidaus
Kuten nyt myös 1600-luvulla Eurooppa kuohui. Kolmikymmenvuotinen sota kylvi tuhoa ja taantumaa, mutta sodan jälkeen saksalainen barokki nousi uuteen loistoon. Kauneus, toivo ja riemu soivat Euroopan raunioissa. Säveltäjät pyrkivät musiikin keinoin luomaan kuulijalle tunnekokemuksia, ja näin tekee myös Suomalainen barokkiorkesteri tarjotessaan soiton iloa ja tunteen paloa talviseen iltaan mm. Biberin, Weichleinin ja Telemannin seurassa.
Improvisointi oli oleellinen osa barokkimuusikon taitoa ja on edelleen. Illan päätteeksi FiBOn muusikot karkaavat irrottelemaan niin aikakauden hoveista kuin nykyajan jazz-klubeiltakin tutussa hengessä. Tämä täytyy kokea!
Konsertin jälkeen järjestetään taiteilijatapaaminen.
Liput: 10/25/32 € + mahdollinen Lippupalvelun palvelumaksu 1,50–2,50 €
Sarjalippu kaikkiin kolmeen Residenssisarjan konserttiin: 63,50/83,50 € (sis. palvelumaksun). Sarjalippuja myydään sarjan ensimmäiseen konserttiin 14.2. saakka, ja niitä saa ostettua teknisistä syistä vain Lippupalvelusta.
Pyydä ryhmällesi tarjous lipuista: lippu@fibo.fi.

Espoon barokki: Paastonajan konsertti
2016-02-21 13:00 - 15:00 | Hämeenkylän kirkko, Auratie 3, 01630 Vantaa, Vantaa, Suomi
Hannu-Pekka Heikkilä, laulu
Espoon barokki:
Anni Haapaniemi, oboe
Dora Asterstad, viulu
Anna Rainio, viulu
Anna Pohjola, alttoviulu
Elina Mattila, sello
Laura Vihreäpuu, cembalo

Ohjelmassa mm.:
J. S. Bach: Ich habe genug BWV 82, Telemann, Janitsch

Ohjelma 10 €. Maksuton lastenhoito!

Espoon barokki soittaa myös klo 10 alkavassa messussa, jonka jälkeen kirkolla on tarjolla lounasta (minimimaksu 3 €).

www.espoonbarokki.com

FiBO: Majesteettisia motetteja Aurinkokuninkaan kappelista
2016-03-06 19:00 - 21:00 | Ritarihuone, Ritarikatu 1, Helsinki, Helsinki, Suomi
MAJESTEETTISIA MOTETTEJA AURINKOKUNINKAAN KAPPELISTA
Suomessa harvoin kuullun ranskalaismestarin taivaallista musiikkia
Jean-Baptiste Lully:
Plaude laetarum Gallia
Miserere
Te Deum
Helsingin kamarikuoro
Suomalainen barokkiorkesteri
Nils Schweckendiek, kapellimestari
Suurilla moteteilla, jotka Jean-Baptiste Lully sävelsi Ranskan Aurinkokuninkaan Ludvig XIV:nnen kappelia varten, oli keskeinen rooli Euroopan häikäisevimmän hovin musiikillisessa elämässä. Loistokkaan ja teatraalisen musiikin, solistien, kahden kuoron ja ison orkesterin avulla Lully loihti vahvan monarkin nautittavaksi tunteita syvimmästä surusta mitä suurimpaan iloon. Helsingin kamarikuoro ja Suomalainen barokkiorkesteri isoine kokoonpanoineen tuovat Lullyn musiikin eloon tavalla, jolla sen on voinut kuvitella soivan Aurinkokuninkaan hovissa.
Konsertin jälkeen järjestetään taiteilijatapaaminen.
Liput: 10/25/32 € + mahdollinen Lippupalvelun palvelumaksu 1,50–2,50 €
Sarjalippu kaikkiin kolmeen Residenssisarjan konserttiin: 63,50/83,50 € (sis. palvelumaksun). Sarjalippuja myydään sarjan ensimmäiseen konserttiin 14.2. saakka, ja niitä saa ostettua teknisistä syistä vain Lippupalvelusta.
Pyydä ryhmällesi tarjous lipuista: lippu@fibo.fi.

Hebo: Bach-kiertue Jyväskylässä
2016-03-12 18:00 - 20:00 | Taulumäen kirkko, Lohikoskentie 2, Jyväskylä, Jyväskylä, Suomi
J.S. Bach: kantaatit 138, 179, 95, cembalokonsertto D-duuri
Ingrida Gápová, sopraano
Teppo Lampela, kontratenori
Ian Honeyman, tenori
Cornelius Uhle, basso
EMO Ensemble
Helsingin Barokkiorkesteri
johtaa Aapo Häkkinen, cembalo
Kantaatit 138, 179 ja 95 sijoittuvat Bachin ensimmäiselle Leiptzigin kaudelle vuoteen 1723, jolloin Bach kanttorina toimiessaan sävelsi kantaatin kirkkovuoden jokaiselle sunnuntaille. Helluntaita seuraavat kirkkovuoden syksyiset juhlapyhät kuvastavat Kristuksen toisen tulemisen ja kuolemanjälkeisen elämän odotuksen aikakautta. Niiden evankeliumitekstit kertovat viimeisestä tuomiosta ja taivaan valtakunnasta ja kehottavat muistamaan niitä maanpäällisessä elämässä.
Esityksiä tähdittää kansainvälinen solistikaarti, johon kuuluvat Gdanskin oopperassa säännöllisesti esiintyvä slovakialainen sopraano Ingrida Gapova, Suomen kontratenorien kärkinimi Teppo Lampela, Pariisin oopperan solistisissa rooleissa kuultu tenori Ian Honeyman sekä saksalainen basso Cornelius Uhle. Kuorona toimii palkittu EMO Ensemble ja orkesteria johtaa Aapo Häkkinen.
Sama konsertti kiertää myös Raumalla 11.3. klo 18 ja Kuopiossa 13.3. klo 15.
Liput 27/23/15 € Lippupalvelusta
http://www.hebo.fi/
http://emoensemble.com/
http://www.lippupalvelu.fi/event/169355

Fiamma Nova: Valoisa Neitsyt Maria
2016-03-13 14:00 - 16:00 | Pyhän Laurin kirkko, Kirkkotie 45, Vantaa, Vantaa, Suomi
Fiamma Nova -yhtye esittää Marianpäivän konsertissaan Maria-aiheisia lauluja keskiajan kokoelmista (Llibre Vermell, Cantigas de Santa Maria, Codex Huelgas, Hildegard von Bingenin tuotantoa.)
Vapaa pääsy, ohjelma 10€.
Esiintyjät:
Johanna Leviäkangas, laulu, lyömäsoittimet
Jukka Louhivuori, nokkahuilut, lyömäsoittimet
Sanna Salminen, fidel, laulu
Pekka Toivanen, harppu, oud, lyömäsoittimet
Aino Peltomaa, laulu, lyömäsoittimet

Johannes-passio Hämeenkylän kirkossa
2016-03-17 19:00 - 22:00 | Hämeenkylän kirkko, Auratie 3, 01630 Vantaa, Vantaa, Suomi
Hiljaisen viikon tunnelmaan virittävä Bachin Johannes-passio kuullaan yli sadan muusikon voimin.
Evankelista: Heikki Rainio
Hämeenkylän kamarikuoro, Leppävaaran kamarikuoro, Espoon barokki.
Tiia Saari, Satu Ranta, Hanna-Leena Keinänen, Joachim Saulamaa, Jussi Hirvonen, Janne Peltokorpi, Johannes Heikkilä, Mikko Peltokorpi, Jussi Linnanmäki, Kullervo Latvanen, Pauliina Hyry ja laulajia Pro Vox -kuorosta.
Muusikoita johtaa Hannu-Pekka Heikkilä.
Liput 10 euroa ovelta.

Sinisen huvilan taidesalonki Leinon jäljillä
2016-03-19 16:00 - 18:00 | Sininen huvila, Linnunlauluntie 11 B 1, Helsinki, Helsinki, Suomi
Sinisen huvilan taidesalonki Leinon jäljillä
Taidesalongit palaavat Linnunlaulun alueelle sadan vuoden tauon jälkeen! Kiehtovassa Sinisessä huvilassa esiintyvät huvilan isännän taidemaalari Jorma Heleniuksen lisäksi kirjailija ja tutkija Hannu Mäkelä sekä Sanna Huntus (kantele) ja Leena Joutsenlahti (kansanomaiset puhaltimet).
Leino ja Onerva, Siamin kaksoset
– Hannu Mäkelä, kirjailija ja tutkija
Venäjän Karjalan katoava kulttuurimaisema
– Jorma Helenius, taidemaalari
Unohdetut sävelet
– Sanna Huntus, kantele ja Leena Joutsenlahti, kansanomaiset puhaltimet
Liput 25 € (sis. kahvitarjoilun) osoitteesta Liveto.fi.
Lue lisää taidesalonkien historiasta.

Johannes-passio Klaukkalassa
2016-03-20 18:00 - 21:00 | Klaukkalan kirkko, Ylitilantie 6, 01800 Klaukkala, Klaukkala, Suomi
Hiljaisen viikon tunnelmaan virittävä Bachin Johannes-passio kuullaan yli sadan muusikon voimin esitettynä.
Evankelista: Heikki Rainio
Hämeenkylän kamarikuoro, Leppävaaran kamarikuoro, Espoon barokki.
Tiia Saari, Satu Ranta, Hanna-Leena Keinänen, Joachim Saulamaa, Jussi Hirvonen, Janne Peltokorpi, Johannes Heikkilä, Mikko Peltokorpi, Jussi Linnanmäki, Kullervo Latvanen, Pauliina Hyry ja laulajia Pro Vox -kuorosta.
Muusikoita johtaa Hannu-Pekka Heikkilä.
Ohjelma 10 €

Johannes-passio Leppävaarassa
2016-03-23 19:00 - 22:00 | Leppävaaran kirkko, Veräjäkallionkatu 2, 02650 Espoo, Espoo, Suomi
Hiljaisen viikon tunnelmaan virittävä Bachin Johannes-passio kuullaan yli sadan muusikon voimin esitettynä.
Evankelista: Niall Chorell
Hämeenkylän kamarikuoro, Leppävaaran kamarikuoro, Espoon barokki.
Tiia Saari, Satu Ranta, Hanna-Leena Keinänen, Joachim Saulamaa, Jussi Hirvonen, Janne Peltokorpi, Johannes Heikkilä, Mikko Peltokorpi, Jussi Linnanmäki, Kullervo Latvanen, Pauliina Hyry ja laulajia Pro Vox -kuorosta.
Muusikoita johtaa Hannu-Pekka Heikkilä.
Ohjelma: 10 €

Espoon barokki: Barokki-iloa pääsiäisiltana
2016-03-27 18:00 - 20:00 | Leppävaaran kirkko, Veräjäkallionkatu 2, 02650 Espoo, Espoo, Suomi
Tiia Saari, soprano
Kullervo Latvanen, basso
Espoon barokki:
Hannu Vasara, viulu
Elina Mattila, sello
Anna Savelainen, cembalo/urut
Ohjelmassa mm. pääsiäispäivän kantaatteja:
Telemann: Weg mit Sodoms gift’gen Früchten
Osia J. S. Bachin kantaatista Der Himmel lacht! Die Erde jubilieret, BWV 31
sekä Corellin ja Rognonin soitinmusiikkia

Vapaa pääsy!

Espoon barokki: Kaksi makeaa maitokahvikonserttia
2016-04-03 15:00 - 16:00 | Peroba Café, Laturinkuja 10, 02600 Espoo, Espoo, Suomi
Makea maitokahvikonsertti: Barokkia, klassista ja kansanmusiikkia
Su 3.4. klo 15, Peroba Café (Laturinkuja 10, 02650 Espoo)
& su 3.4. klo 17 Café Bastvik (Vanha Saunalahdentie 20, 02330 Espoo)
Anna Pohjola, viulu ja alttoviulu
Alina Järvelä, viulu
Ohjelmassa mm.:
J.-M. Leclair: Sonaatti kahdelle viululle G-duuri op. 3 nro 1
Haydn: Sonaatti viululle ja alttoviululle F-duuri Hob. VI nro 1
Wood: When the land is white with snow
Pääsylippu 5 €
Järjestää Espoon barokki.

Buxtehude: Membra Jesu Nostri
2016-04-07 19:00 - 21:00 | Turun tuomiokirkko, Tuomiokirkonkatu 1, 20500 Turku, Turku, Suomi
Barokkisäveltäjä Dietrich Buxtehuden suosittu ja tunteikas kantaattisarja Membra Jesu Nostri esitetään Turussa valovoimaisella ja asiantuntevalla laulaja- ja soittajakaartilla.
Membra Jesu Nostri on seitsemästa pienestä kantaatista koostuva kokonaisuus Jeesuksen ruumiinosista, alkaen jaloista sydämen kautta päähän. Kantaateissa Raamatun tekstit vuorottelevat keskiaikaisen kirjailijan Arnulf Löweniläisen runon kanssa muodostaen syvällisen ja inhimillisen meditaation Jumalan pojan ihmiseksi tulemisen ja ruumillistumisen merkityksestä.
Dietrich Buxtehude sävelsi sarjan vuonna 1680 ja omisti sen ystävälleen Gustav Dübenille, joka toimi kirkkomuusikkona Tukholmassa. Tämän ansiosta alkuperäinen käsikirjoitus on säilynyt ja säilytetään edelleen Uppsalan yliopiston kirjastossa.
Membra Jesu Nostri on kauneutensa ja helposti lähestyttävän luonteensa ansiosta noussut viime vuosikymmeninä suosituimpiin paastonajan ja pääsiäisen kirkkomusiikkiteoksiin.
Esittäjät:
Anu Mattila, sopraano
Maikki Säikkä, sopraano
Kristina Raudanen, mezzosopraano
Mats Lillhannus, tenori
Jussi Lehtipuu, baritoni
sekä
Hanne Lund, viulu
Arja Sippel, viulu
Elina Mattila, sello
Atte Tenkanen, urut
Turun tuomiokirkko to. 7.4.2016 klo 19.00
liput 20/15€
ennakko info@turunvanhamusiikki.fi

Keväiset naamiohuvit 2016: Tuhannen ja yhden yön tarinoita
2016-04-09 15:00 - 23:00 | Haiharan kartano, Haiharankatu 30, 33710 Tampere, Tampere, Suomi
L’Amusetten perinteiset kevättanssiaiset. Ohjelmassa 1700-luvun seurapiiritansseja elävän musiikin tahdissa sekä muuta ohjelmaa. Pukukoodina aikakauden mukainen asu, teemana Tuhannen ja yhden yön tarinat.
Ilmoittautuminen ja lisätiedot löytyvät täältä!
Tiedustelut: info.amusette@gmail.com

Café Barock: Herrasmiesfagotit lempeilevät
2016-04-12 20:15 - 22:00 | Kulttuuriravintola Kivi, Keskustori 2, 33100 Tampere, Tampere, Suomi
Alexandru Cozma & Jani Sunnarborg, barokkifagotit
Harvinainen mahdollisuus kuulla kahta fagottia yhdessä ilman muita häiriötekijöitä! Ohjelmassa on Telemannin hienoimpia kappaleita kokoelmasta Les gentils airs, Rameau-hittejä sovitettuna kahdelle bassolle sekä Chabanceau de la Barren lauluja koristeltuine kupletteineen. Ja kaikki tämä rikollisesti mutta ihanasti ilman continuosoittimia!
Alexandru Cozma on opiskellut fagottia Mannheimin ja Stuttgartin yliopistoissa ja työskennellyt Saksassa, Ruotsissa, RSO:ssa sekä vuodesta 2014 alkaen Tampere Filharmonian fagotin varaäänenjohtajana. Barokkifagottiin hän on perehtynyt mestarikursseilla sekä syksystä 2015 Sibelius-Akatemiassa Jani Sunnarborgin johdolla. Hän on myös vuoden 2015 Euroopan Unionin Barokkiorkesterin jäsen.
Jani Sunnarborg on Euroopan arvostetuimpia barokkifagotisteja jonka kaapeista löytyy yli tusina erilaista pilliä renessanssista aina romantiikan ajan musiikkiin. Mikäli hän ei ole kiertueella Keski-Euroopassa tai veistämässä röörejä, hänet saattaa löytää myös vaatetusompelijan ateljeestaan jossa on syntynyt mm. esiintymispuvut lähes koko Helsingin Barokkiorkesterille. Tämän lisäksi Jani opiskelee Maria Hostikan tallissa barokkitanssia siten esiintyen säännöllisesti myös tanssijana.
Liput 20 € / 10 €
Konsertin järjestää Tampereen vanhan musiikin ystävät ry. yhteistyössä Tampereen Teatterin kanssa
www.vanhanmusiikinystavat.org

Encanto Festival: Lauluyhtye Thios Omilos
2016-04-16 18:00 - 20:00 | Kauniaisten kirkko, Kavallintie 3, 02700 Kauniainen, Kauniainen, Suomi
Thios Omilos – Tuomaskuorolaisten laulyhtye Leipzigista:
Philipp Goldmann, tenori
Cornelius Frommelt, tenori
Tobias Ay, baritoni
Patrik Grahl, basso
Neljän entisen Leipzigin Tuomaskuoron jäsenen muodostama lauluyhtye Thios Omilos on voittanut useita kilpailuja ja esiintynyt ympäri maailmaa esittäen niin renessanssi- kuin nykymusiikkia. Nyt Suomessa ensimmäistä kertaa esiintyvä kvartetti laulaa festivaalin konsertissa sekä maallista, hengellistä että viihteellistä musiikkia.
Kauniaisissa ensimmäistä kertaa järjestettävä Encanto Festival tuo 15.–17. huhtikuuta barokkimusiikin ystäville 10 erilaista tapahtumaa, joissa useimmissa on mausteena jotakin epätyypillistä, kuten teatterin ja musiikin keinojen yhdistäminen tai musiikkisalongin järjestäminen yksityiskodissa. Festivaalin taiteilijat ovat nimekkäitä suomalaisia ja kansainvälisiä barokkimuusikoita, jotka palavat halusta kokeilla uusia konsepteja, joilla haastetaan viime vuosisatojen aikana normiksi muotoutunut konserttitilanne.
Liput: 26 € / 18 € / 15 € (opisk. ja alle 18-v.) / 12 € (sivuhuone) ennakkoon täältä.
Lue lisää konsertista: http://encanto.fi/festival/ohjelma-2016/laulumusiikin-juhlaa/
Lue lisää festivaalista: http://encanto.fi/festival/

Encanto Festival: Friends of Amarillis
2016-04-16 20:00 - 23:00 | Uusi Paviljonki, Läntinen Koulupolku 3, Kauniainen, Kauniainen, Suomi
Friends of Amarillis – Musiikkiteatteria ja juhlat päälle!
Urban Strings: Margret Köll, Georg Kallweit, Michael Metzler
Dramaturgia ja tila: Folkert Uhde ja Ilka Seifert
Valo: Karel Witt
Friends of Amarillis on viihdyttävä musiikkiteatteri-ilta, jossa puidaan ihmissuhteita. Ohjelmassa nautitaan musisoinnista, poiketaan konventioista ja annetaan palaa! Visuaaliset ja ääniefektit monistavat muusikot moneksi. Ennen näytöstä kello 19.30 on tarjolla suuhunpantavaa, ja näytöksen jälkeen juhlitaan!
Illan esiintyjä Urban Strings on dramaturgi Folkert Uhden ja muun muassa Akademie für Alte Musik Berlinin konserttimestarina toimivan viulisti Georg Kallweitin perustama yhtye, jonka projekteissa on mukana muusikoita, tanssijoita ja näyttelijöitä sekä esimerkiksi valosuunnittelijoita. Tarinallisuus ja musiikin emotionaalisuuden korostaminen ovat esityksissä keskiössä.
Liput: 38 € / 25 € / 15 € (opisk.) täältä.
Lue lisää: http://encanto.fi/festival/ohjelma-2016/friends-of-amarillis/
Lue lisää festivaalista: http://encanto.fi/festival/

Encanto Festival: Yllätyksellinen vaelluskonsertti
2016-04-17 16:00 - 19:00 | Uusi Paviljonki, Läntinen Koulupolku 3, Kauniainen, Kauniainen, Suomi
Konsertissa voi koota itselleen mieluisan yhdistelmän eri saleissa olevista makupaloista eli pienoiskonserteista. Lopuksi kaikki tiet vievät Paviljongin konserttisaliin, jossa loppulaulu kiteyttää festivaalisanoman: ”How happy the love.”
Encanto House Band
Thios Omilos -mieskvartetti
Utopia-kuoro
Liput: 30 € / 20 € / 16 € (alle 18-v.) täältä.
Lue lisää: http://encanto.fi/festival/ohjelma-2016/paatoskonsertti/
Lue lisää festivaalista: http://encanto.fi/festival/

Bella Italia! - Italialaista barokkia Turun linnassa
2016-04-23 15:00 - 17:00 | Turun linnan Kuninkaansali, Linnankatu 80, 20100 Turku, Turku, Suomi
Bella Italia! – Italialaista barokkia Turun linnassa
Turun Vanha Musiikki ry:n muusikot esittävät italailaista varhaisen barokin musiikkia Turun linnan Kuninkaansalissa.
Konsertissa esiintyvät:
Johanna Laakso, barokkitrumpetti
Anneliina Koskinen, laulu
Maija Kontunen-Snellman ja Hanne Lund, barokkiviulu
Magdalena Büchert, barokkisello
Pilvi Listo-Tervaportti, cembalo
Musiikkia säveltäjiltä Fantini, Viviani, Uccellini, Froberger, Frescobaldi, Fontana, Grandi, Leonarda, Stradella ja Monteverdi.
Liput 20/15/10 €

Lippuvaraukset info@turunvanhamusiikki.fi

Café Barock: Reppumatkalla Italiassa
2016-04-30 16:00 - 18:00 | Bar Kapsäkki, Hämeentie 68, 00550 Helsinki, Helsinki, Suomi
Hannu Vasara, barokkiviulu
Aira Maria Lehtipuu, barokkiviulu
Jussi Seppänen, barokkisello
Marianna Henriksson, cembalo
Jarmo Julkunen, luuttu ja barokkikitara
Tervetuloa matkalle 1600-luvun värikkääseen ja monimuotoiseen Italiaan! Matkanjohtajana on mm. RSO:ssa, Suomalaisessa Barokkiorkesterissa ja Doina Klezmerissä vaikuttava Hannu Vasara ja konsertin pääosassa on Arcangelo Corelli (1653-1713), joka oli jo omana aikanaan kuuluisa viulisti-säveltäjä. Hänen huippusuosittuja concerto grossojaan ja sonaattejaan soitettiin pitkin Eurooppaa, ja muun muassa Händel ja Bach tunsivat ne hyvin. Viulistina Corelli tunnettiin laulavasta ja suuresta viulunäänestään; hän sai aikaan sydämentykytyksiä kuulijoissaan soittaessaan Rooman suurissa kirkoissa Antonio Stradivariuksen vastatehdyillä soittimilla.
Roomalaisen tyylin lisäksi konsertissa kuullaan milanolaisten Francesco Rognonin ja Giovanni Ciman varhaisbarokkia sekä Toscanassa syntyneen mutta Itävallassa elämäntyönsä tehneen Ignazio Albertinin ensimmäinen sonaatti. Venetsialaista koulukuntaa konsertissa edustaa Pandolfi Mealli, jonka värikäs ja ristiriitainen elämä kulki Venetsian ja Sisilian kautta Espanjaan. Hannu Vasara vietti kesää 2015 Italiassa reissaten ja opiskellen näiden suuruuksien jalanjäljillä ja tuo nyt reppunsa sisällön kuultavaksi!
Liput 15€ /10€
Pöytävaraukset: p.09 260 0907

Café Barock Rovaniemellä: Punctum Afterwork
2016-05-13 16:30 - 18:00 | Café Linna, Lordin aukio, Koskikatu 14–16, 96100 Rovaniemi, Rovaniemi, Suomi
Punctum kevätvillinä after work -kahvilakonsertissa! Café Barock – After work -madrigaalikonsertti
Vanhan musiikin lauluyhtye Punctum innostuu, jopa villiintyy keväästä, ja esittelee 13.5. klo 16.30 perjantain after work -kahvilakonsertissaan iloluontoisia madrigaaleja renessanssin kulta-ajoilta. Vuodenajat – ja erityisesti luonnon ja tunteet herättävä kevät – ovat aina olleet säveltäjille inspiraation lähteenä. Konsertissa kuultavat italialaiset madrigaalit ovatkin täynnä tunteen paloa ja rakkauden riipaisevuutta lintujen laulun rinnalla. Italialaisista säveltäjistä ovat mukana mm. Claudio Monteverdi ja Luca Marenzio. Myös saksalainen Heinrich Schütz sävelsi Venetsian opiskeluvuosinaan italialaistyyppisiä madrigaaleja ja näitä mestariteoksia mahtuu myös ohjelmaan mukaan. Englantilaisethan puolestaan ovat tyypillisesti vähän hillitympiä ilmaisussaan, ja saarivaltion madrigaaleissa ollaankin lähinnä kepeänä niityllä ja kuvataan suurempia tunteita vain kielikuvien ja satuolentojen kautta. Ranskalaiset ja alankomaalaisen Orlando di Lasson madrigaalit ovatkin sitten aika suorasukaisia tunnustuksia elämästä.
Punctumissa madrigaaleja eli renessanssin moniäänisiä maallisia lauluja ovat laulamassa Tuija Alariesto, Kadri Joamets, Mikko Kolehmainen, Ilona Mettiäinen ja Mikko Vehkaperä. Punctumin laulun lisäksi konsertissa voi nauttia tarinoista teosten takana sekä Café Linnan erinomaisesta tarjoilusta.
Tule aloittamaan viikonloppu kanssamme kevään pyörteissä!
Ohjelmamaksu 5 €

Espoon barokki: Musiikkia rakkaudesta
2016-05-21 18:00 - 20:00 | Albergan kartano, Sokerilinnantie 7, 02600 Espoo, Espoo, Suomi
Espoon barokki esittää:
Ah lempeä, voi surkeutta! – Musiikkia rakkaudesta 1700-luvun Ranskasta

Juha-Pekka Mitjonen baritoni
Soile Ylivuori, traverso
Anna Pohjola, viulu
Pieta Mattila, viola da gamba
Laura Vihreäpuu, cembalo

Ohjelmassa mm.
L.-N. Clérambault: Polypheme
P. Courbois: Don Quichotte

Liput: 15/10 €
